OzLabs/hebrew-wiki-articles huggingface dataset:
טיסטה דאס

טיסטה דאס (בבנגלית: তিস্তা দাস; נולדה ב-9 במאי 1978) היא פעילה למען זכויות טרנסג'נדריות, סופרת ושחקנית בנגלית, מהמדינה ההודית מערב בנגל.

== ביוגרפיה ==
בגיל צעיר, אובחנה טיסטה בהפרעת זהות מגדרית, והחליטה לעבור ניתוח להתאמה מגדרית כשהגיעה לגיל בגרות. יציאתה כטרנסג'נדרית עוררה סערה ציבורית, אשר הובילה לשיח תקשורתי משמעותי בהודו לגבי סטריאוטיפים ודעות קדומות כלפי הקהילה הטרנסג'נדרית, וכן לגבי האתיקה של ניתוחי התאמה מגדרית וזכויות טרנסג'נדריות בהודו. היא הפכה בעקבות הזרקור שהואר עליה לפעילה למען זכויות טרנסג'נדריות, והיא נחשבת לאיקון של העצמה ובחירה בקהילה.

כשניסתה טיסטה להתקבל ללימודים באוניברסיטה, לא קיבלו אותה בשל מגדרה. אך טיסטה לא ויתרה על השכלתה, והשלימה תואר ראשון בהתכתבות באוניברסיטת בתון בקולקטה.

טיסטה היא שחקנית ויועצת קהילתית. היא מופיעה בסרטי קולנוע הינדיים ובנגליים, וכן בסדרות טלוויזיה. היא הייתה גם עמיתת מחקר באוניברסיטת קליפורניה בברקלי, שם חקרה את אורח חייהן של טרנסג'דריות שעברו ניתוחי התאמה מגדרית, ואת מידת קבלתן בחברה. כשחקנית, היא הופיעה בסרט התיעודי של סוהיני דאסגופטה, I Couldn't Be Your Son, Mom, ובסרט The Third Gender? אשר הוקרן בפסטיבל הסרטים של בולגריה בשנת 2006. היא גילמה את התפקיד הראשי בסרט Beyond Reflections, שמבוסס על סיפור חייה, ובסרטי קולנוע, סרטי טלוויזיה וסדרות נוספים, בעיקר בתפקידים שמיועדים לספר את סיפוריהן של דמויות להט"ביות.

טיסטה הוזמנה להצטרף ללהקת תיאטרון מובילה בקולקטה, אך לבסוף נדחתה בשל הפתיחות המגדרית שלה באמצעי התקשורת. במקום זאת, היא הצטרפה לתיאטרון הניסיוני אקדמיית ביוואבן. מאז, היא שיחקה בתיאטראות רבות בקולקטה.

== פילמוגרפיה נבחרת ==
* סרט תיעודי – I could not be your son, mom, (2002)
* סרט קצר - Ebong Fera, (2004)
* סרט טלוויזיה – Naari, (2004)
* סרט קצר - ?The Third Gender, (2006)
* סכרט תיעודי - Beyond Reflections, (2009)
* סרט קצר - Rupantar, (2012)
* סרט תיעודי - Maa I Exist Beyond X&Y (2013)
* סרט קצר - Arekti Jiboner Golpo/Story Of Another Life (2013)
* סרט עלילתי - Achena Bondhutto, (2014)
* סרט עלילתי - Punarbasan, (2014)

== קישורים חיצוניים ==

== הערות שוליים ==

קטגוריה:טרנסג'נדריות
קטגוריה:פעילות למען זכויות להט"ב בהודו
קטגוריה:סופרים הודים
קטגוריה:ילידות 1978
אלתית רסטרוסוס

אלתית רסטרוסוס (שם מדעי: Oncorhynchus rastrosus) הוא מין של דג נכחד ממשפחת הסלמוניים ומהסוג אלתית פסיפית אשר חי בתקופת המיוקן לחופי מערב אמריקה הצפונית כשהמאובנים נמצאו בקליפורניה וייתכן שהוא עלה בדומה לסלמונים החיים להשריץ בנהרות ואגמים. הוא מכונה גם סלמון שנחרבי עקב מראה שיניו. מין זה היה הגדול שבסלמונים מעולם.

סלמון זה הגיע לאורך 2.5 מטרים, גדול ממיני הסלמון הקיימים ולמשקל של 100–170 ק"ג ואולי גם 200 ק"ג. הדג הכיל זוג "ניבים" בקצה לסתותיו המעוקלות אשר הזכירו את שיני הסמילודון אך הם היו קצרות בהרבה ולא נועדו להינעץ בטרף. כמה חוקרים העריכו שמטרתם הייתה לעזור לזכרים להילחם על נקבות בעונת הרבייה. מאחורי הניבים הארוכים היו זימים רחבים מאוד אשר מדענים מעריכים שמראה על כך שהסלמונים הבוגרים ניזונו מפלנקטון.

==קישורים חיצוניים==

קטגוריה:סלמונאים
קטגוריה:בעלי חיים שחיו בנאוגן באמריקה הצפונית
קטגוריה:מגה-פאונה ימית של הנאוגן
קטגוריה:דגי גרם מהקנוזואיקון
קטגוריה:מאובני טקסונים שתוארו ב-1972
מרבו רובוסטוס

מרבו רובוסטוס (שם מדעי: Leptoptilos robustus; מילולית: "Leptoptilos" - "בעל נוצות רכות רזה". "robustus" - "מחוזק", עקב מבנה הטיביוטאורוס הגדול שלו), הוא מין עוף נכחד ממשפחת החסידתיים מהסוג מרבו אשר התקיים באי פלורס באינדונזיה בתקופת הפליסטוקן לפני 2.56-0.13 מיליון שנה.

מאובני עוף זה התגלו באפריל 2009 במערת הגיר ליאנג' בואה שבפלורס, שם נמצאו גם מאובני כוח ענק ומאובני האדם הקדום הומו פלורסיינסיס. המין תואר בידי החוקרים האנק ג. מייג'ר (Hanneke J.M. Meijer) ורוקוס אווי דו (Rokus Awe Due) ב-2010 לאחר שנחשב תחילה לעצמות אנשי ענק.

מרבו זה הגיע לגובה 1.8 מטר ולמשקל כ-16 ק"ג והוא היה הגדול שבמיני החסידות מעולם. המרבו הנכחד היה בעל עצמות דקות אך לא ברור אם בשל גובהו הוא יכל לעופף. לא נמצאו שרידים של כנפיו ולכן אין לדעת מה היה אורכם ועוביים, למרות שעצמות החזה היו גדולות מאוד. היו לו עצמות ירך גבוהות ומחוזקות שעזרו לו לנוע על הקרקע ומקור ארוך ואימתני כמו של מרבו אפריקני. 

חסידה זו כנראה הייתה הטורף העליון באי פלורס, מאחר שלא נמצאו שם יונקים טורפים בגודל דומה עקב בידודו. החסידה אולי הייתה אוכלת נבלות אך אולי ניזונה מציד של כוחי ענק, חולדות ענקיות שהיו באיים וגם מההומונידים הננסיים שגובהם הגיע ל-122 ס"מ בלבד. עם זאת ייתכן שההומונידים צדו את המרבו הגדול עד שהכחידו אותו לבסוף.

==קישורים חיצוניים==

קטגוריה:חסידתיים
קטגוריה:עופות שחיו בפליסטוקן
קטגוריה:בעלי חיים שחיו בפליסטוקן באסיה
קטגוריה:מאובני טקסונים שתוארו ב-2010
מגלוקנוס

מגלוקנוס (שם מדעי: Megalocnus; מילולית: "עצלן גדול") הוא סוג נכחד של עצלן קרקע מהמשפחה עצלני דו-אצבע. הוא היה קרוב למגלוניקס מיבשת אמריקה הצפונית וחי במשך הפליסטוקן ובחלק מההולוקן באיים הקריביים. בסוג זה היו שני מינים: M. rodens, אשר חי באי קובה ו-M. zile אשר חי בהיספניולה.

המגלוקנוס היה הגדול שבעצלני הקריביים והגיע עד למשקל 90 ק"ג. בעל מבנה שרירי ובית חזה גדול וכן ראש קטן בעל שיניים קטנות. הוא היה קרובו של הנאוקנוס אשר חי באיים הקריביים באותו הזמן. הממצאים מעריכים שהוא נכחד לפני 5,900-4,190 שנה מהיום, ע"פ תיארוך פחמן-14. הוא חי ביערות הרריים במרכז האיים וניזון מעלים של העצים.

ככל הנראה הוא נכחד בדומה למיני עצלנים דומים בידי האדם, אשר הגיע לאיים במשך תחילת ההולוקן וכנראה צד את העצלן לבשרו.

==קישורים חיצוניים==

קטגוריה:בעלי חיים שתוארו ב-1868
קטגוריה:עצלני קרקע
קטגוריה:עצלני דו-אצבע
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1868
קטגוריה:אמריקה הדרומית: יונקים שנכחדו
קיווירוניוס

קיווירוניוס (שם מדעי: Cuvieronius) הוא סוג של פיל גדול נכחד ממשפחת הגומפותריומיים אשר חי באמריקה הדרומית בין הפליוקן להולוקן לפני 4.9-0.0134 מיליון שנה מהיום. הוא קרוי על שם החוקר הצרפתי הידוע ז'ורז' קיווייה, שם שניתן לו ב-1923 בידי החוקר הנרי פיירפילד אוסבורן. המין Cuvieronius hyodon התגלה לראשונה באידלגו שבמקסיקו ובפלורידה אך בהמשך נמצאו מינים נוספים אשר חצו את הגשר היבשתי לאמריקה הדרומית, שם הם התגלו באקוודור, בוליביה, צ'ילה וארגנטינה.

הקיווירוניוס היה פילאי בגובה 2.3 מטר ומשקל 3.4-3.9 טון. הוא היה בעל אוזניים קטנות ובעל חטים ענקיים שבלטו מלסתו העליונה ונטו כלפי מטה, אולי עזרו ליצור לחפור שורשים ופקעות מהאדמה. היה לו מראה קרוב מעט למסטודון, שנחשב לקרובו בתחילה. בהמשך התברר שהמסטודון שייך לקבוצה מפותחת יותר הקרובה לפיליים המודרניים.

==קישורים חיצוניים==

איור של Cuvieronius hyodon

קטגוריה:בעלי חיים שתוארו ב-1923
קטגוריה:טקסונים שתוארו בידי הנרי פיירפילד אוסבורן
קטגוריה:גומפותריומיים
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:מאובני טקסונים שתוארו ב-1923
קטגוריה:טקסונים שהתפתחו בפליוקן
סטגומסטודון

סטגומסטודון (שם מדעי: Stegomastodon; מילולית: "שיני שד מקורים") הוא סוג של פיל גדול נכחד ממשפחת הגומפותריומיים, אשר חי באמריקה הצפונית, וככל הנראה גם באמריקה הדרומית, אם כי רוב המאובנים מאמריקה הדרומית משויכים לסוג נוטיומסטודון, לפני 4.9-0.03 מיליון שנה מהיום. על אף שמו, הוא איננו קשור למסטודון ממשפחת הממוטיים או לסוג סטגודון והיה קרוב יותר לגומפותריום. בסוג זה נכללו ארבעה מינים.

הסטגומסטודון היה יונק דמוי פיל בגובה 2.6 מטרים ומשקל של 4.6-5.2 טונות. היו לו חטים גדולים מאוד באורך 3.5 מטרים שהתעקלו ישר ומעט מעלה. בנוסף להם היו לסטגומסטודון שיניים טוחנות מצופות אמייל עמם לעס עשבים.

הוא שרד עד לסוף הפליסטוקן באמריקה הצפונית וייתכן שגם הדרומית. המאובנים המאוחרים ביותר שלו נמצאו בחליסקו, מקסיקו בגיל 28,000 שנה. לא ברור ממה נכחד אך ייתכן שזה נגרם כתוצאה מההתקררות של עידן הקרח או אולי מציד אנושי או תחרות קשה.

==קישורים חיצוניים==

קטגוריה:גומפותריומיים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מאובני טקסונים שתוארו ב-1912
אמבלודונטים

אמבלודונטים (שם מדעי: Amebelodontinae היא תת-משפחה של יונקים גדולים מסדרת הפילאים שמשויכת למשפחת הגומפותריומיים אשר חיו בין תקופת המיוקן לפליוקן לפני 16-2.5 מיליון שנה. כמה חוקרים רואים בה משפחה נפרדת.

מינים אלו חיו באמריקה הצפונית, אמריקה הדרומית וגם באפריקה וחלק מאסיה.
חלקם הגיעו לאורך שישה מטרים, לגובה 2.5 מטרים ולמשקל 4.5 טונות. בשל מידותיהם היו טורפים מעטים מאוד שסיכנו אותם. ייתכן שהם חיו בעדרים בערבות.

==הרגלי אכילה==
למינים בתת-משפחה זו ניבים מוארכים ובולטים מאוד, ובעבר סברו שהם נועדו לחפור באדמה או ללקט צמחי מים מבריכות. עם זאת הניבים העליונים שלהם לא היו מועילים להם למטרה זו. ייתכן יותר שהניבים הללו עזרו להם לבקע צמחייה קשיחה.

סימני השחיקה על הניבים של חלק מהפרטים מצביעים על כך שהמינים להם השתייכו השתמשו בניבים כדי לחתוך דרך צמחייה.

==סוגים==
*Afromastodon
*אמבלודון (Amebelodon)
*Aphanobelodon
*Archaeobelodon
*Eurybelodon
*Konobelodon
*פלטיבלודון (Platybelodon)
*Progomphotherium
*Protanancus
*Serbelodon
*Torynobelodon

== קישורים חיצוניים ==

קטגוריה:בעלי חיים שתוארו ב-1927
קטגוריה:טקסונים שתוארו בידי תומאס ברבור
קטגוריה:גומפותריומיים
אלעזר מור יוסף

הרב אלעזר מור-יוסף (1919–2007) היה מרבני מרקש, מורה בטנג'יר וראש ישיבה בקזבלנקה שבמרוקו. בסוף ימיו התגורר בישראל.

== ביוגרפיה ==
נולד בשנת 1919 (ה'תרע"ט) במרקש שבמרוקו לחלווה ולרב מאיר מור-יוסף. בצעירותו למד אצל הרב שלמה "ל'חכם" דהן. כשבגר למד בחברותא מדי יום עם הרב מרדכי קאקון, ששימש כדיין בעיר. בתקופה שלפני נישואיו, שימש כמגיד שיעור בישיבה מקומית.

לאחר שנישא לאליסיה בן טולילה, עבר לקזבלנקה והחל לשמש כראש ישיבת "נווה שלום" בעיר. את האחרונה הקים הרב מאיר אלבז (נכדו של הרב אבא אלבז), וייעודה היה הכנת בוגריה ללימודים בישיבות באירופה, בשל המחסור בבחורי ישיבה שנוצר בישיבות אלו לאחר השואה.

לאחר תקופה בקזבלנקה עבר לטנג'יר. בתקופות אלו גם שימש כמורה לדקדוק עברי.

היה ידידם של הרב חיים רפאל שושנה ורבי דוד בוזגלו.

בחודש פברואר 2001 עלה לישראל והתיישב באשדוד.

הלך לעולמו ב-26 באפריל 2007 (ח' באייר ה'תשס"ז) לאחר מחלה, ונקבר באשדוד. 

העמיד תלמידים רבים, בהם הרבנים עמרם אלחדד - דיין ואב בית דין בחיפה, חיים אלחדד - מורה צדק בירושלים, פנחס קריספין - רב באשדוד ואליהו סויסה - רב מחלקת הכשרות באשדוד.

== חיבוריו ==
השאיר אחריו כתבי יד וחידושים על הש"ס, שיצאו לאחר פטירתו בספרים:
*מנוחת אלעזר
*תורת אלעזר

== קישורים חיצוניים ==
* אהרון מיכאלי, [http://www.2all.co.il/web/Sites/raphael-delouya/31418_(13).JPG הגאון רבי אלעזר מור יוסף זצ"ל], בעיתון יום ליום
* [http://www.2all.co.il/web/Sites3/marrakesh/PAGE11.asp# מעמד הכנסת ספר תורה לזכרו], באתר מנהגי מרוקו

== הערות שוליים ==

קטגוריה:אשדוד: אישים
קטגוריה:ישראלים ילידי מרוקו
קטגוריה:מורים לעברית
קטגוריה:מרקש: רבנים
קטגוריה:עולים בשנות ה-2000
קטגוריה:קזבלנקה: רבנים
קטגוריה:ראשי ישיבה מרוקאים
קטגוריה:ישראלים שנולדו ב-1919
קטגוריה:ישראלים שנפטרו ב-2007
וואיי

וואיי (שם מדעי: Voay; משמעות השם הוא "תנין" במלגשית) הוא סוג בעל מין יחיד של זוחל ממשפחת התניניים אשר חי באי מדגסקר מתקופת הפליסטוקן לפני 126,000 שנה עד ההולוקן. הוא נכחד לפני 2,000 שנה עם הכחדת ההולוקן.

תנין זה התגלה ב-1872 בקרבת העיר אנטסיראבה ונחשב תחילה למין בסוג תנין (Crocodylus). במקום נמצאו תת-מאובנים של שרידי הגולגולת הרחבה שלו, וחוליות עם לוחיות אוסטאודרם. ככל הנראה הוא דמה לתנין היאור, קרובו האפריקני במראה ובהתנהגות והוא היה טורף-העל באי. תנינאי זה היה טורף-העל הגדול ביותר במדגסקר בזמן המודרני והוא הגיע לאורך חמישה מטרים ולמשקל 170 ק"ג, אך היה קטן יותר מתניני היאור. הוא היה בעל לסת גדולה עם חריצים רחבים לאורך החרטום, "קרניים" קצרות מאחורי הגולגולת ושיניים חרוטיות וחזקות. הגוף כוסה בלוחיות קשקשים והיה בעל רגליים קצרות. 

הוואיי שחה בנהרות האי מדגסקר וניזון מבעלי חיים שהתקרבו לשפת המים במארב. הוא כנראה נכחד בידי האדם שהגיע לאי, ייבש את הביצות ופיתח חקלאות שהרסה את בתי גידולו. ייתכן גם שהאנשים הראשונים צדו אותו כמגננה.

==קישורים חיצוניים==

קטגוריה:תניניים פרהיסטוריים
קטגוריה:מגה-פאונה של הפליסטוקן באפריקה
קטגוריה:בעלי חיים שנכחדו בהולוקן
קטגוריה:זוחלים שנכחדו
קטגוריה:תנינאים שחיו בפליסטוקן
קטגוריה:מאובני טקסונים שתוארו ב-2007
פול דו בואה ריימון

פול דו בואה ריימון (בגרמנית: Paul David Gustav du Bois-Reymond; 2 בדצמבר 1831 - 7 באפריל 1889) היה מתמטיקאי גרמני. נודע בעיקר בזכות הלמה היסודית של חשבון וריאציות.

== ביוגרפיה ==
פול דו בואה ריימון נולד ב-2 בדצמבר 1831 בברלין, פרוסיה. הוא התחיל לימודי רפואה בציריך אך עזב ועבר ללימודי מתמטיקה. בשנת 1859 הוא סיים אוניברסיטת הומבולדט של ברלין. בשנת 1865 פול דו בואה ריימון החל לעבוד באוניברסיטת היידלברג ובשנת 1868 התמנה לפרופסור. בשנת 1869 הוא התחיל לעבוד באוניברסיטת פרייבורג.

בשנת 1883 הוא התקבל לאקדמיה לאופולדינה.

===תרומות עיקריות===
פול דו בואה ריימון התמחה ועסק במחקרים בתחום משוואה דיפרנציאלית ובטור פורייה. הוא החל במחקר על כך שהמספרים הממשיים אינם בני מנייה, דבר שהוביל להוכחת האלכסון של קנטור, וניסח את הלמה היסודית של חשבון וריאציות.

== קישורים חיצוניים==

קטגוריה:מתמטיקאים גרמנים
קטגוריה:סגל אוניברסיטת היידלברג
קטגוריה:סגל אוניברסיטת פרייבורג
קטגוריה:גרמנים שנולדו ב-1831
קטגוריה:גרמנים שנפטרו ב-1889
סופיה סקאיה

סופיה סקאיה (ברוסית: Ская, Софья Андреевна; נולדה ב-12 באוגוסט 1987) היא דוגמנית, בלרינה ושחקנית רוסייה.

==ביוגרפיה==
סקאיה נולדה בלנינגרד, למדה באקדמיה לבלט בעיר והשתתפה כבלרינה במספר הפקות והיא גם השתתפה במספר תחרויות יופי.

ב-2006 בהיותה בת שמונה עשרה נישאה לאיש העסקים סרגיי ורמינקו, המבוגר ממנה במעל שלושים שנה, באותה שנה השתתפה בתחרות Mrs. World שבאותה שנה רוסיה הייתה גם המדינה המארחת של התחרות ולקחה את המקום הראשון.

ב-2007 עברה להוליווד על מנת לקדם את קריירת המשחק שלה.

ב-2009 הופיעה בסרט הטלוויזיה "הלב האמיץ של אירנה סנדלר" אודות חסידת אומות העולם אירנה סנדלר, באותה שנה שיחקה גם בסרטים "הקבר" עם וס בנטלי ובסרט הטלוויזיה"Limelight", לצדם של מת'יו דייוויס ועודד פהר, המתמקד תלמידים בבית ספר לאומנויות בניו יורק והתארחה בפרק של "CSI: ניו יורק".

בשנת 2010 הופיעה בסרט הפעולה "צללים בגן העדן" עם דני טרחו וטום סייזמור.

בשנת 2015 השתתפה במותחן הקנדי-אמריקאי "הבת החורגת שלי". בשנת 2017 גילמה את ארין בסרט הדרמה "אופוס של מלאכים". בשנת 2018 גילמה את אלינה במותחן הבריטי "ברוך הבא לסקרנות".

==קישורים חיצוניים==

* 

* 

==הערות שוליים==

קטגוריה:שחקניות קולנוע וטלוויזיה רוסיות
קטגוריה:משתתפות בתחרויות יופי רוסיות
קטגוריה:רקדניות בלט
קטגוריה:בלרינות
קטגוריה:דוגמניות רוסיות
קטגוריה:רוסיות שנולדו ב-1987
קטגוריה:רוסים שנולדו ב-1987
אלפא רומיאו 33

אלפא רומיאו 33 (באיטלקית: Alfa Romeo 33) היא מכונית משפחתית קטנה, תוצרת יצרנית הרכב האיטלקית אלפא רומיאו אשר יוצרה באיטליה בין השנים 1983–1995.

==תצורות "אלפא רומיאו 33"==
* 5 דלתות - האצ'בק (יוצרו 866,958 יחידות).
* 5 דלתות - סטיישן (יוצרו 122,366 יחידות).

==סדרות "אלפא רומיאו 33"==
* סדרה ראשונה - יוצרה בין השנים 1983 - 1986.
* סדרה ראשונה (מתיחת פנים) - יוצרה בין השנים 1986 - 1989.
* סדרה שנייה - יוצרה בין השנים 1990 - 1995.

==מנועים==
* מנועי בנזין.
* מנועי טורבו דיזל.

==הנעות "אלפא רומיאו 33"==
* הנעה קדמית 4x2.
* הנעה כפולה 4x4.

== תמונות ==
<gallery mode="packed" heights="120">
קובץ:1985 Alfa Romeo 33 GCL hatchback (18863046348).jpg | "אלפא רומיאו 33", שנת 1985
קובץ:1986-89 Alfa Romeo 33 (15705314038).jpg | "אלפא רומיאו 33"
קובץ:Alfa Romeo 33 Break Cambridge.jpg | "אלפא רומיאו 33", סדרה ראשונה - סטיישן
קובץ:Alfa Romeo 33 Break.jpg | "אלפא רומיאו 33", סדרה ראשונה - סטיישן
קובץ:Alfa Romeo 33 1.7 iE 1990 (16291837527).jpg | "אלפא רומיאו 33", שנת 1990, דגם "1.7 iE"
קובץ:Alfa Romeo 33 1.3 VL 1991.jpg | "אלפא רומיאו 33", שנת 1991
קובץ:Alfa Romeo 33 Sportwagon (9477413913).jpg| "אלפא רומיאו 33" - סטיישן
קובץ:Alfa Romeo 33 SportWagon 1990 (16869060055).jpg | "אלפא רומיאו 33", שנת 1990 - סטיישן
קובץ:Alfa Romeo 33 16V Quadrifoglio Verde 1990.jpg | "אלפא רומיאו 33", שנת 1990
</gallery>

==ראו גם==
* אלפא רומיאו 145
* אלפא רומיאו 146

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות סטיישן
33
קטגוריה:דגמי מכוניות שהושקו ב-1983
קטגוריה:כלי רכב איטלקיים
NGC 4689

NGC 4689 היא גלקסיה ספירלית בקבוצת הכוכבים שערות ברניקי, הנמצאת במרחק של כ-53 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.93 והיא התגלתה ב-12 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.128, כשהיא מתוארת כגדולה, עגולה ועם מרכז בהיר. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1431, כאשר היא מתוארת כדי בהירה (אבל פעם כעמומה מאוד), גדולה מאוד, מאורכת ועם מרכז שמתבהר מעט ובהדרגה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3219 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4689, כאשר היא מתוארת באותו התיאור של ג'ון הרשל.

== תצפית ==
הגלקסיה נמצאת בחלקו הצפון-מזרחי של צביר הבתולה, שגולש לתחום של קבוצת הכוכבים שערות ברניקי, כ-4.5 מעלות מצפון-מערב לכוכב וינדמיאטריקס וכ-6.5 מעלות מדרום-מערב לכוכב α בשערות ברניקי. כ-1.15 מעלות מדרום-מערב לה נמצאת NGC 4654, כ-3.1 מעלות ממערב-דרום-מערב לה נמצאת M89, כ-2.7 מעלות ממערב-דרום-מערב לה נמצאת M90, כ-3.1 מעלות ממערב-צפון-מערב לה נמצאת M91 וכ-2.8 מעלות מצפון-צפון-מערב לה נמצאת NGC 4651. NGC 4710 נמצאת כמעלה וחצי מצפון-צפון-מזרח לה וכ-2.75 מעלות מדרום-דרום-מזרח לה נמצאות NGC 4754 ו-NGC 4762, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4689 הוא כ-4.5 דקות קשת, שממרחקה שקול לקוטר של כ-67,000 שנות אור, כשני שלישים מהקוטר של שביל החלב. מסתה מוערכת בכ- מסות שמש, מעט פחות ממסת שביל החלב, כאשר רק כ-12% ממנה או כ- מסות שמש, היא מסת הכוכבים שבגלקסיה. בנוסף יש בה גם כמות לא גדולה של מימן אטומי שכמותו מוערכת בכ- מסות שמש וכמות דומה של מימן מולקולרי, שביחד מהווים פחות מאחוז ממסת הגלקסיה, כך שנראה שלמעלה מ-85% ממסתה היא חומר אפל שטיבו לא ידוע. הכמות הקטנה יחסית של גז חופשי מאפשרת יצירה של כוכבים חדשים בקצב מתון של כחצי מסת שמש בשנה. יצירת הכוכבים מתרחשת בעיקר במספר טבעות סביב הגרעין של הגלקסיה בעוד שלאורך הזרועות הספירליות הקצב נמוך יותר.

== קישורים חיצוניים ==

* 

==הערות שוליים==

קטגוריה:גלקסיות ספירליות
קטגוריה:הקטלוג הכללי החדש
קטגוריה:צביר הבתולה
קטגוריה:קבוצת הכוכבים שערות ברניקי
בז יערות

בז יערות (שם מדעי: Micrastur) הוא סוג של בזים מתת המשפחה בזי יערות (Herpetotherinae). סוג זה אנדמי ליבשת אמריקה, שהמינים שלו מצויים מצפון מקסיקו, עד צפון ארגנטינה. רובם חיים ביערות טרופיים לחים, אך את שני המינים הנפוצים ביותר, בז יערות צווארוני ובז יערות מפוספס, ניתן למצוא גם באזורים יבשים ופתוחים יותר.

בזי היערות, מותאמים לזריזות תעופה באזורים צפופים (כגון יערות) ופחות לתעופה מהירה באזורים פתוחים. יש להם כנפיים קצרות, זנב ארוך ושמיעה חדה. אולם לרוב חוש הראיה שלהם לא מוגבר משמעותית.

התזונה שלהם מורכבת מציפורים, יונקים וזוחלים. שיטת הצייד שלהם דומה מאוד לשיטת הצייד של הנץ הגדול, הבז מתמקם בנקודה שבה הטרף לא יחשוד וכאשר הטרף עובר הבז בהסתערות קצרה ומהירה תופס אותו. בזי היערות הם ציידים יצירתיים, גמישים, וכמה מהמינים אפילו מסוגלים לתפוס טרף יבשתי ברגל.

==מינים==
* בז יערות מפוספס Micrastur ruficollis
* בז יערות פלומבוס  Micrastur plumbeus
* בז יערות מקווקו Micrastur gilvicollis
* בז יערות קריפטיק Micrastur mintoni
* בז יערות מפוספס גב Micrastur mirandollei
* בז יערות צווארוני Micrastur semitorquatus
* בז יערות גמדי Micrastur buckleyi

==קישורים חיצוניים==

קטגוריה:בעלי חיים שתוארו ב-1841
קטגוריה:טקסונים שתוארו בידי ג'ורג' רוברט גריי
קטגוריה:בזיים
בודווסילש

בודווסילש (בהונגרית: Bódvaszilas) הוא כפר במחוז בורשוד-אבאוי-זמפלן שבצפון מזרח הונגריה.

בבודווסילש התגוררו יהודים בודדים וחלקם נרצחו בשואת יהודי הונגריה.

{| class="wikitable"
! שנה
! כמות יהודים
! כלל האוכלוסייה
|-
|1840
|0
|
|-
|1880
|34
|827
|-
|1910
|24
|
|-
|1920
|23
|
|-
|1930
|24
|
|-
|1941
|12
|1,035
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
בוז'ווה

בוז'ווה (בהונגרית: Bózsva) הוא כפר במחוז בורשוד-אבאוי-זמפלן שבצפון מזרח הונגריה. הכפר נוסד מאיחוד של שני כפרים קטנים: קישבוז'ווה (Kisbozsva - בוז'ווה הקטנה) ונג'בוז'ווה (Nagybozsva - בוז'ווה הגדולה) בשנת 1978.

בכל אחד משני הכפרים – קישבוז'ווה ונג'בוז'ווה – התגוררו יהודים. הטבלה שלהלן מרכזת את מספר היהודים בכפרים ואת כלל האוכלוסייה בשני הכפרים יחד:

{| class="wikitable"
! שנה
! כמות יהודים
! כלל האוכלוסייה
|-
|1840
|42
|
|-
|1880
|21
|409
|-
|1910
|9
|
|-
|1920
|11
|
|-
|1930
|0
|
|-
|1941
|0
|426
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Luka (שיר)

Luka הוא שיר שנכתב ובוצע על ידי הזמרת סוזן וגה ויצא לאור כסינגל בשנת 1987.
השיר היה מועמד בטקס פרסי גראמי בשנת 1988 עבור הקלטת השנה, שיר השנה וביצוע הפופ האהוב ביותר לזמרת. וגה הקליטה גרסה בספרדית לשיר בסינגל שיצא.

==תוכן השיר==
השיר עוסק בנושא התעללות בילדים. עם יציאת השיר סיפרה וגה בטלוויזיה בשוודיה על העומד מאחורי השיר:
לפני מספר שנים ראיתי קבוצה של ילדים ששיחקה ממול לבניין בו גרתי. אחד מהילדים ששמו היה לוקה היה נראה שונה מיתר הילדים. אני זוכרת את שמו ואת פניו, אך לא ידעתי עליו יותר והוא נראה מנותק מן הילדים האחרים ששיחקו איתו. השתמשתי בדמות שלו בשיר שכתבתי. בשיר הילד הוא ילד שסבל מהתעללות, אך אינני חושבת שפרט זה היה נכון לגביו. אני חושבת שהוא פשוט היה שונה".

==וידאו קליפ==
הווידאו קליפ לשיר בוים על ידי מייקל פטרסון וקנדיס רקינג'. הקליפ צולם במשך שלושה ימים בעיר ניו יורק. הילד קרבון שיחק את הילד בקליפ.

==הצלחה==
השיר הגיע למקום השלישי במצעד הבילבורד הוט 100 והוא השיר שהגיע למקום הגבוה ביותר של וגה בארצות הברית. השיר הגיע למקום הראשון בפולין, למקום השני בשוודיה ושהה בין עשרת הגדולים באוסטריה, קנדה, ניו זילנד ודרום אפריקה.

בנוסף לכך, זכה השיר בפרס הווידאו קליפים של MTV בקטגוריית "הקליפ הנשי הטוב ביותר".

==קישורים חיצוניים==

* [https://www.songfacts.com/facts/suzanne-vega/luka luka], באתר songfacts

==הערות שוליים==

קטגוריה:שירי 1987

קטגוריה:שירים על אלימות במשפחה
קטגוריה:שירים על התעללות בילדים
קטגוריה:שירי פולק רוק
קטגוריה:בלדות משנות ה-1980
קטגוריה:בלדות פולק
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים בהוצאת A&M רקורדס
בץ'

בץ (בהונגרית: Bőcs) הוא כפר במחוז בורשוד-אבאוי-זמפלן שבצפון מזרח הונגריה.

בבץ' התגוררו יהודים בודדים ובמקום היה קיים בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|0
|
|-
|1880
|6
|721
|-
|1910
|4
|800
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
הסופר קאפ האיטלקי 2009

הסופר קאפ האיטלקי 2009 היה המהדורה ה-22 של הסופר קאפ האיטלקי. הוא נערך ב-8 באוגוסט 2009, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2008/09, אינטר מילאנו, לבין מחזיקת הגביע האיטלקי של אותה העונה, לאציו. לאציו ניצחה במשחק בתוצאה 2-1. זאת הייתה הפעם הראשונה שבה משחק במסגרת מפעל זה התקיים בסין, בנוסף לכך, סין הפכה להיות המדינה הרביעית שבה הסופר קאפ האיטלקי התקיים.

==סיכום המשחק==

===הרכבי הקבוצות===
{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="1" cellpadding="1"
|colspan="4"|אינטר:
|-
!| !!|
|
|-
| שוער || 12 || ז'וליו סזאר
|-
| מגן ימני || 13 || מאייקון 
|-
| בלם || 6 || לוסיו
|-
| בלם || 26 || כריסטיאן קיבו 
|-
| מגן שמאלי || 4 || חבייר זאנטי (קפטן)
|-
| קשר הגנתי || 19 || אסטבן קמביאסו
|-
| קשר || 11 || סאלי אלי-מונטארי 
|-
| קשר || 8 || טיאגו מוטה 
|-
| קשר התקפי || 5 || דיאן סטנקוביץ' 
|-
| חלוץ מרכזי || 9 || סמואל אטו
|-
| חלוץ מרכזי || 22 || דייגו מיליטו
|-
|colspan=3|מחליפים:
|-
| שוער || 1 || פרנצ'סקו טולדו
|-
| הגנה || 2 || איוואן קורדובה
|-
| הגנה || 16 || ניקולס בורדיסו
|-
| הגנה || 39 || דווידה סנטון
|-
| קישור || 14 || פטריק ויירה 
|-
| התקפה || 18 || דויד סואסו 
|-
| התקפה || 45 || מריו באלוטלי 
|-
|colspan=3|מאמן:
|-
|colspan=4| ז'וזה מוריניו
|}
|valign="top"|
|valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|לאציו:
|-
!width=25| !!width=25|
|
|-
| שוער || 86 || פרננדו מוסלרה
|-
| מגן ימני || 2 || סטפן ליכטשטיינר
|-
| בלם || 87 || מודיבו דיאקיטה
|-
| בלם || 13 || סבסטיאנו סיביליה
|-
| מגן שמאלי || 11 || אלכסנדר קולארוב
|-
| קשר הגנתי || 33 || רוברטו ברוניו 
|-
| קשר || 32 || כריסטיאן ברוקי
|-
| קשר || 5 || סטפאנו מאורי
|-
| קשר התקפי || 8 || מטוזאלם 
|-
| חלוץ || 10 || מאורו סראטה
|-
| חלוץ מרכזי || 9 || תומאסו רוקי (קפטן) 
|-
|colspan=3|מחליפים:
|-
| שוער || 1 || אלבנו ביזארי
|-
| הגנה || 25 || אמילסון קריברי 
|-
| הגנה || 26 || סטפן ראדו
|-
| קישור || 6 || עוסמאן דאבו 
|-
| קישור || 7 || אליסאו
|-
| קישור || 17 || פסקואלה פוג'יה
|-
| התקפה || 74 || חוליו קרוס 
|-
|colspan=3|מאמן:
|-
|colspan=4| דוידה בלארדיני
|}
|}
{| width=100% style="font-size: 90%"
|
עוזרי השופט:
 ג'ורג'יו ניקולאי
 סטפנו פאפי
 שופט רביעי:
 דניאלה אורסטו
|}

==ראו גם==
* עונת 2009/2010 בסרייה א'

==הערות שוליים==

קטגוריה:תחרויות כדורגל ב-2009
קטגוריה:אינטר מילאנו
סופר קאפ 2009
קטגוריה:בייג'ינג: תחרויות ספורט
קטגוריה:תחרויות כדורגל ברפובליקה העממית של סין
קטגוריה:2009 ברפובליקה העממית של סין
זיילינקס

זיילינקס (באנגלית: Xilinx) היא חברת טכנולוגיה אמריקאית, המייצרת רכיבים דיגיטליים הניתנים לתכנות. היא התפרסמה בהמצאת ה-FPGA המסחרי הראשון, ובהיותה החברה הראשונה שהפרידה בין שלבי הפיתוח של מעגל משולב לשלבי הייצור, שנעשה במיקור חוץ.

==היסטוריה==
חברת זיילינקס נוסדה בשנת 1984 בסן חוזה (קליפורניה), על ידי רוס פרימן, ברנרד וונדרשמיט וג'יימס ברנט השני, שעבדו ביחד בחברת מיקרו-בקרים בשם "זילוג".

פרימן העלה במהלך עבודתו בחברה את הרעיון של שבב הניתן לתכנות על ידי המשתמש. מימוש הרעיון דרש טרנזיסטורים רבים, שבאותה עת היו רכיבים יקרים ולכן הרעיון נחשב ללא-מעשי. כמו כן לא היה קיים שוק טבעי גדול לצרכנים של מוצר כזה.

פרימן, וונדרשמיט וברנט עזבו את "זילוג" והקימו את זיילינקס. הם גייסו 4.5 מיליון דולר בעזרת קרן הון סיכון, פיתחו את ה-FPGA והחלו לשווק אותו מסחרית ב-1985. לקראת סוף שנות השמונים עלה מאוד הביקוש למוצרי החברה, ובשנת 1990 החברה הרוויחה 100 מיליון דולר. בין לקוחות החברה נמנו IBM, אפל, היולט פקארד וסאן מיקרוסיסטמס שרכשו כמויות גדולות של רכיבים.

באמצע שנות התשעים קמו חברות נוספות שייצרו רכיבי FPGA ומוצרים דומים, אך זיילינקס המשיכה להתרחב ולגדול. שווי השוק שלה, נכון לשנת 2019, הוא כ-21 מיליארד דולר.

באוקטובר 2020 הודיעה חברת AMD על רכישת זיילינקס תמורת 35 מיליארד דולר.

==מוצרים==
המוצרים העיקריים של זיילינקס הם סוגים שונים של רכיבי FPGA ומוצרים נלווים כמו כלי תכנות, קניין רוחני, וכן שירות והדרכה ללקוחות.

בשנת 2011 שילבה במוצריה את טכנולוגיית Interposer, ממשק חשמלי המנתב בין שני רכיבים או יותר. טכנולוגיה זו אפשרה לייצר רכיבי FPGA גדולים יותר.

בספטמבר 2017 שיתפה פעולה עם אמזון בפיתוח כלי תוכנה שיאפשרו הרצת FPGA בסביבת Amazon Web Services.

==קישורים חיצוניים==

* 

==הערות שוליים==

קטגוריה:יצרני חומרה אמריקאים
קטגוריה:חברות אמריקאיות הנסחרות בנאסד"ק
קטגוריה:תאגידים רב-לאומיים
קטגוריה:עמק הסיליקון: חברות
קטגוריה:סן חוזה (קליפורניה)
La Llorona (שיר)

"La Llorona" (נהגה: לה יורונה, תרגום חופשי: "האישה הבוכייה") הוא שיר עממי מקסיקני. השיר מקורו במצר היבשתי של טוואנטפק ומקורותיו מעורפלים. המשורר, אנדרס אנסטרוסה, בן מדינת אואחאקה (האזור בו צמח השיר), הביא ב-1941 לפרסום ולפופולריות השיר ואולי אף הוסיף מלל חדש. לשיר יצאו גרסאות רבות בשפות שונות, כולל גרסה בעברית, "העלמה יורונה מטורונה", למילים של דידי מנוסי, שביצע דני בן ישראל ב-1966.

המילים המקוריות מבוססות על האגדה העתיקה בעלת אותו שם, La Llorona, הפופולרית במקסיקו ובדרום אמריקה, ומספרת אודות אישה שהטביעה את בניה בנהר לאחר שמאהבה נטש אותה לטובת אישה אחרת. כיוון שבמותה סירבו לקבל אותה בשמיים היא נודדת בעולם הארצי כרוח, מבכה את בניה וחוטפת ילדים. בגלל שרוב מילות השיר נכתבו במהלך המהפכה המקסיקנית (1910 - 1920) או אף מאוחר יותר, הסיפור המסופר בשיר שונה מאוד מזה שבאגדה. בדרך כלל המבצעים נוהגים לקחת עבור ביצועיהם רק מספר שורות מתוך כל מילות השיר שהוא ארוך מאוד.

מילות השיר מתארות את אהבתו הנואשת של הזמר אל יורונה אהובתו אשר אינה נענית לו. הוא מתאר באריכות את סבלות אהבתו ומסיים בכך שאם חפצה הוא שימות - רצונה יעשה כדי שמישהו אחר יוכל לחיות.

==גרסאות פופולריות==
"לה יורונה" נכלל בסוגת זמר העם המקסיקני, הרנצ'רה , המתאפיין, בין היתר, בבולטות הליווי בגיטרה. הזמר הספרדי רפאל הקליט את השיר באמצע שנות ה-60 של המאה ה-20 וזכה עמו לפופולריות. ב-1974 הקליטה ג'ואן באאז את השיר באלבומה, Gracias a la Vida .

הזמרת המזוהה ביותר עם השיר היא הזמרת המקסיקנית ממוצא קוסטריקני, צ'אבלה ורגאס, שביצעה את השיר בהזדמנויות שונות, כולל בסרט פרידה, שיצא לאור ב-2002. ורגאס הכירה את פרידה קאלו שאודות חייה נסוב הסרט, ושיחקה בו רוח הפוגשת את קאלו בבר ושרה לה את "לה יורונה". בסוף הסרט מופיע ביצוע אחר לשיר, הפעם של הזמרת המקסיקנית שמוצאה מאואחאקה, לילה דאונס, שגם היא התפרסמה בביצועיה ל"לה יורונה". השיר נכלל באלבום הבכורה שלה ב-1999 והיא העניקה לו מאז נופך מודרני בעיבודים שונים.

סרט נוסף בו הושמע השיר הוא סרט ההנפשה הממוחשבת, "קוקו", שיצא לאור ב-2017. בגרסה האנגלית לסרט שרים את השיר אלאנה אובאץ' ומרקו אנטוניו סוליס . בגרסה הספרדית שרים אותו אנחליקה ואלה ומרקו אנטוניו סוליס.

==הגרסה העברית: "העלמה יורונה מטורונה"==
ב-1966 הקליט הזמר הישראלי, דני בן ישראל, גרסה עברית ללחן של "לה יורונה". את מילות השיר כתב דידי מנוסי והן עוסקות בנושא אחר מנושאי השיר המקסיקני. השיר העברי הוא כעין בלדה, המספרת אודות עלמה בשם עמנואלה, המפורסמת בכל רחבי ספרד בשל יופייה ומתגוררת בעיר בשם טורונה. כשעולה האויב לצור על טורונה, מתגייס כל העם להגן על טורונה ועל עמנואלה, אך ללא הועיל. בניגוד לחלק גדול מהבלדות, מסתיים השיר בנימה אופטימית בשורות: "אך יום עוד יבוא, ושיר סרנדה ירעם ברחובות וירונה". המילה המסיימת את השיר, דהיינו הפועל "ירונה", מהווה מעין גשר לשיר המקורי, שבו יורונה היה שם הגיבורה.

קובי אפללו הוציא גרסה משלו לשיר, באלבומו "בא מן השתיקה" ב-2007, בו נקרא השיר "טורונה".

==קישורים חיצוניים==
*
*[https://www.youtube.com/watch?v=km_ZSuS2xoQ La Llorona] בביצוע Chavela Vargas מתוך הסרט פרידה, באתר יוטיוב
*[https://www.youtube.com/watch?v=TNHqPGTMNWQ La Llorona] בביצוע Lila Downs מתוך הסרט פרידה, באתר יוטיוב

==הערות שוליים==

קטגוריה:שירים בספרדית
קטגוריה:שירים על רוחות רפאים
קטגוריה:שירים עממיים
Chameleon (שיר של מיקלה פאצ'ה)

"Chameleon" (בעברית: זיקית) הוא שיר שנכתב על ידי ג'ואקים פרסון, פאולה וינגר, בוריסלאב מלינוב, יוהאן אלקאנס ובוצע על ידי מיקלה פאצ'ה. השיר ייצג את מלטה באירוויזיון 2019 בתל אביב, ישראל.

==קישורים חיצוניים==

==הערות שוליים==

קטגוריה:שירי אירוויזיון 2019
קטגוריה:שירים באנגלית
קטגוריה:שירי מלטה באירוויזיון
רומן פריגונוב

רומן לבוביץ' פריגונוב (ברוסית: Рома́н Льво́вич Прыгуно́в; נולד ב-26 במאי 1969 במוסקבה) הוא במאי קולנוע רוסי.

== ביוגרפיה ==
רומן נולד ב-26 במאי 1969 במוסקבה במשפחתו של השחקן לב פריגונוב. אמו - אליונורה רומנובנה. הסבא מצד האם, רומן אמליאנוביץ' אומאנץ, במהלך מלחמת העולם השנייה כיהן כסגן יו"ר הוועדה הממלכתית לאספקה טכנית ולאחר מכן שימש כמשנה לשר תעשיית הרכב של ברית המועצות (נעצר ב-1949 ושוחרר ב-1953. נפטר ב -1954).

רומן שירת בצבא הסובייטי בכוחות השריון. בשנים 1992–1996 עבד כמנהל באולפן "Art Pictures" וצילם סרטוני מוזיקה ופרסומות בטלוויזיה. בשנת 1996 הוא ייסד את סוכנות הפרסום "תעמולה" יחד עם פיליפ יאנקובסקי. מאז 1999 - במאי קולנוע, משתף פעולה עם חברת "השותפות המרכזית". צילם קטעי וידאו ומוזיקה לפרסומות בטלוויזיה. בשנת 2002, הוא יצר את הסרט העלילתי הראשון, בדידות דם .

תחביבים - סנובורד. יצר כמה סרטי תעודה על סנובורד; ביקר בתחנת בלנינגהאוזן שבאנטארקטיקה.

== פילמוגרפיה ==
=== בימוי ===

== קישורים חיצוניים ==

קטגוריה:במאי קולנוע רוסים
קטגוריה:רוסים שנולדו ב-1969
פאל מאצ'אי

פאל מאצ'אי (בהונגרית: Pál Mácsai; נולד ב-31 במרץ 1961) הוא שחקן הונגרי.

==ביוגרפיה==
מאצ'אי נולד בבודפשט, הוא החל לשחק בתיאטרון עוד בהיותו תלמיד תיכון.

ב-1980 התקבל ללימודים באקדמיה לאומניות הבמה והקולנוע של בודפשט (Színház- és Filmművészeti Egyetem). עם סיום לימודיו ב-1984 החל לעבוד בתיאטרון הלאומי של הונגריה שם הופיע עד 1989<ref></ref>, באותה שנה עבר לתיאטרון אחר.

בשנת 1988 דיבב בסרט "מיס אריזונה" המספר את סיפורם של בעלי מועדון לילה יוקרתי בבודפשט לפני ובמהלך מלחמת העולם השנייה<ref></ref>.

ב-1996 שיחק בסרט הקומדיה "סמבה".

בשנת 2003 שיחק בסרט הטלוויזיה האיטלקי "I ragazzi della via Pál" אשר עלילתו מתרחשת בהונגריה ב-1904.

ב-2004 שיחק בסרט "A temetetlen halott" אודות חייו של ראש ממשלת הונגריה אימרה נוג' ועל המרד ההונגרי.

ב-2006 השתתף בסרט "Rokonok" המבוסס על רומן מאת ז'יגמונד מוריץ<ref></ref>.

בשנת 2017 שיחק בסרט הקומדיה הגרמני "להתראות גרמניה" של הבמאי סם גרברסקי העוסק בניצולי שואה.

==קישורים חיצוניים==

==הערות שוליים==

קטגוריה:שחקני קולנוע וטלוויזיה הונגרים
קטגוריה:ילידי 1961
אברהם זוכמן

אברהם זוכמן (נולד ב-1951) הוא כדורסלן וכדורעפן עבר ישראלי בגובה 1.95 מטרים. היה לשחקן הדתי הראשון ששיחק בנבחרת ישראל בכדורסל וכן היחידי ששיחק בו זמנית בנבחרות ישראל בכדורסל וכדורעף.

== קריירה ==
זוכמן החל לשחק כנער בקבוצות הכדורעף והכדורסל של אגודת הספורט הדתי אליצור. כשהיה זוכמן בן 16 פנה אליו מאמן נבחרת הנוער בכדורסל, רלף קליין, והציע לו להצטרף למשחקה של הנבחרת באליפות אירופה, תוך שהוא מבהיר לו שיהיה חייב להשתתף בכל המשחקים כולל אחד מהם שיערך בשבת. הנער זוכמן, יהודי שומר מצוות, סירב לשחק בשבת ונאלץ בכאב לוותר על הטורניר.

בהמשך שיחק זוכמן בקבוצת הכדורסל של אליצור פתח תקווה ששיחקה בליגה השנייה ובקבוצת הכדורעף של אליצור תל אביב. כן שיחק בנבחרת ישראל בכדורעף. ביוני 1971 זומן לראשונה לנבחרת ישראל הבוגרת בכדורסל. זוכמן היה לשחק הראשון אי פעם שזומן מטעם אגודת אליצור, היות שעד אז זומנו רק שחקני הפועל ומכבי. כן היה זוכמן לדתי הראשון ששיחק בנבחרת ישראל. התקשורת ציינה כי זוכמן היה בין הפטיש לסדן היות שהוא זומן גם לנבחרת הכדורעף במקביל.

באוגוסט 1971 השתתף זוכמן במדי נבחרת ישראל באליפות אירופה בכדורסל 1971. הנבחרת, בהדרכת המאמן שמעון שלח, סיימה את האליפות במקום ה-11 עם 6 הפסדים וניצחון אחד. זוכמן השתתף ב-4 משחקים וקלע בממוצע של 6 נקודות למשחק. במהלך האליפות נרשמה תקרית, כאשר במשחק מול נבחרת צרפת, השחקן הצרפתי סטלנס סובב את הכדור מסביב לכיפה של זוכמן, לאחר שביצע עליו עבירה. מארגני האליפות דרשו מהצרפתי להתנצל, אך האחרון נמנע מלעשות כן. בנוסף לכך, באותה שנה ייצג זוכמן את נבחרת פיקוד מרכז באליפות צה"ל בכדורסל. 

לקראת עונת 1974/1975 עבר מאליצור פתח תקווה לקבוצת האם - אליצור תל אביב ששיחקה בליגה הראשונה, תחת המאמן שלח ועם השחקנים פול כהן ויונתן זקס. הקבוצה סיימה את העונה במקום השמיני עם 13 ניצחונות ו-13 הפסדים. זוכמן השתתף ב-24 משחקים וקלע בממוצע של 13.5 נקודות למשחק. בעונה הבאה, 1975/1976 החליף יהושע רוזין את שלח. הקבוצה סיימה את העונה במקום החמישי וזוכמן קלע בממוצע של 14.8 נקודות למשחק. בעונה לאחר מכן, הקבוצה סיימה במקום החמישי וממוצע הנקודות של זוכמן ירד ל-10.7 נקודות למשחק. ב-1977 ייצג את נבחרת ישראל בכדורעף במכביה העשירית.

לקראת עונת 1977/1978 עזב זוכמן את אליצור תל אביב וחזר לקבוצת נעוריו, אליצור פתח תקווה, ששיחקה בליגה השנייה. שם שיחק עוד מספר שנים.

סך הכל שיחק זוכמן 3 עונות בליגה הראשונה בכדורסל, בהן רשם 64 משחקים וקלע בממוצע של 13.3 נקודות למשחק. בנבחרת ישראל בכדורסל שיחק 9 משחקים והשתתף באליפות אירופה 1971.

לאחר פרישתו שימש זוכמן כמפקח ארצי על החינוך הגופני במשרד החינוך, התרבות והספורט.

== קישורים חיצוניים ==

* [http://basket.co.il/all-time-players.asp?PlayerId=10401 כרטיס שחקן, אתר מנהלת הליגה]
* [http://archive.fiba.com/pages/eng/fa/player/p/pid/64213/sid/2253/tid/306/tid2//_/1971_European_Championship_for_Men/index.html אברהם זוכמן כרטיס שחקן אליפות אירופה 1971], אתר פיב"א
* [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1971%2F06%2F23&id=Ar00508&sk=1CA91AE0 אליצור תיוצג לראשונה בנבחרת הכדורסל], מעריב, 23 ביוני 1971
*

== הערות שוליים ==

קטגוריה:שחקני כדורעף ישראלים
קטגוריה:כדורסלני נבחרת ישראל
קטגוריה:עסקני ספורט ישראלים
קטגוריה:ישראלים שנולדו ב-1951
Too Late for Love

Too Late for Love (בעברית: מאוחר מדי לאהבה) הוא שיר באנגלית שנכתב והולחן על ידי יון לונדוויק, אנדרז וורת'וב, אנדראס יוהנסון ובוצע על ידי יון לונדוויק. השיר ייצג את שוודיה באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי השוודי, "מלודיפסטיבלן 2019".

== מיקומי שיא ==

==קישורים חיצוניים==

== הערות שוליים ==

קטגוריה:שירי אירוויזיון 2019
קטגוריה:שירי שוודיה באירוויזיון
קטגוריה:שירי מלודיפסטיבלן
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת וורנר מיוזיק גרופ
מגלדאפיס

איור אפשרי
מגלדאפיס (שם מדעי: Megaladapis) הוא סוג של למור נכחד אשר חי במדגסקר עד העת האחרונה. הוא מכונה גם למור קואלה, עקב מבנה השלד המזכיר קואלה. מסוג למור זה התגלו 3 מינים שונים, יחידים במשפחה מגלדאפיזיים (Megaladapidae). הוא שרד עד לתחילת התקופה הנוכחית ונכחד באזור המאה ה-13 עד המאה ה-15, כשראשוני הפורטוגלים שהגיעו לאי גילו אותו.
== מאפיינים ==
למור זה היה גדול מכל למור חי והוא היה קרובו של הלמור הענק והגיע לאורך 1.3-1.5 מטר ולמשקל של 40-80 ק"ג. במראהו הוא הזכיר קואלה עם זרועות ארוכות וכבדות, טפרים מעוקלים שתמכו ביציבה, גוף מכווץ ולסתות רחבות בעלות ניבים גדולים ושרירי לסת חזקים בהרבה מכל למור מודרני וכן היה בעל עיניים מצידי הגולגולת, דבר שאין לאף פרימט מודרני. ככל הנראה הוא היה קרובם של למורי הספורט הקיימים, אף שאלה בעלי מוח גדול יותר ולסתות קצרות יותר מהמגלדאפיס. 

למור זה היה בעל חוטם צר שהזכיר מראה קרנפי ואולי עזר לבעליו לכופף את העלים לפיו. בשל מוחו הקטן יחסית הוא כנראה היה יצור איטי ונמנמן שהיה מגושם על הקרקע. 

הלמורים כנראה נכחדו עם בוא האדם למדגסקר לפני 2,300 שנה ונפגעו מציד למטרות בשר ומשריפות מכוונות שהאדם הבעיר כדי לפנות מיערות מדגסקר לשדות חקלאיים. בהמשך; עקב בצורות, השריפות התמשכו והרגו למורים רבים. דבר זה היה גורם משמעותי בהקטנת אוכלוסייתם ועקב תהליך הרבייה הממושך והנדיר שלהם, הם לא הצליחו להתאושש מכך.

==קישורים חיצוניים==

קטגוריה:בעלי חיים שתוארו ב-1894
קטגוריה:טקסונים שתוארו בידי צ'ארלס עמנואל פורסיית' מייג'ור
קטגוריה:למורים נכחדים
קטגוריה:מגה-פאונה נכחדת של אפריקה
קטגוריה:מאובני טקסונים שתוארו ב-1894
קייט אטקינסון

קייט אטקינסון (באנגלית: Kate Atkinson; נולדה ב-20 בדצמבר 1951) היא סופרת בריטית הכותבת רומנים, מחזות וסיפורים קצרים. סדרת הספרים שכתבה על הבלש ג'קסון ברודי עובדה לסדרת טלוויזיה של ה-BBC. היא זכתה בפרס ויטברד לספר השנה בשנת 1995 על ספרה "מאחורי התמונות במוזיאון" , ושוב בשנים 2013 ו-2015.

== ראשית חייה ==
אטקינסון נולדה ביורק, שבאנגליה. היא למדה לימודי מוסמך בספרות אנגלית באוניברסיטת דנדי , ובהמשך כתבה דוקטורט (שלא הושלם) בספרות אמריקאית. לאחר לימודיה עבדה, בין היתר, כמזכירה משפטית וכמורה.

== קריירת הכתיבה שלה ==
הרומן הראשון שלה, "מאחורי התמונות במוזיאון", זכה ב-1995 בפרס ויטברד כספר השנה והפך לרב-מכר. בהמשך כתבה ופרסמה רומנים נוספים, כולל את סדרת הספרים על הבלש ג'קסון ברודי – מפקח משטרה לשעבר שהפך לבלש פרטי. היא פרסמה גם מחזות וסיפורים קצרים.

בשנת 2013 זכה רומן נוסף שלה ("חיים ועוד חיים") בפרס ספר השנה (בשמו החדש של הפרס – פרס קוסטה), ובשנת 2015 זכתה בפרס בשלישית (על ספרה "חיים אחרים" – A God In Ruins) (שני הספרים תורגמו לעברית על ידי שרון פרמינגר).

אטקינסון ביקרה את האופן בו סוקרה הקריירה שלה בתקשורת. כך, למשל, כאשר זכתה בפרס ויטברד הוענקה מרבית תשומת הלב התקשורתית להיותה אם יחידנית.

אטקינסון מונתה לחברת מסדר האימפריה הבריטית (MBE) בשנת 2011, בגין תרומתה לספרות.

== חיים אישיים ==
אטקינסון הייתה נשואה פעמיים: כשהייתה סטודנטית נישאה לאבי בתה הבכורה, ובהמשך – לאבי בתה השנייה. היא מתגוררת באדינבורו, סקוטלנד.

==ספריה שתורגמו לעברית==
* מאחורי התמונות במוזיאון (1995), תרגמה יעל אכמון, הוצאת ינשוף, 2005.
* מקרים אבודים (2004), תרגמה עפרה אביגד, הוצאת עברית, 2006.
* אקדח במערכה הראשונה (2006), תרגמה עפרה אביגד, הוצאת כתר, 2007.
* מתי כבר יהיו חדשות טובות (2008), תרגמה עפרה אביגד, הוצאת עברית, 2009.
* חיים ועוד חיים (2013), תרגמה שרון פרמינגר, ידיעות ספרים, 2014.
* חיים אחרים (2015), תרגמה שרון פרמינגר, ידיעות ספרים, 2019.
* המתמללת (2018), תרגמה קטיה בנוביץ', ידיעות ספרים, 2021.

== קישורים חיצוניים ==

* 

* 
* 

==הערות שוליים==

קטגוריה:חברים במסדר האימפריה הבריטית
קטגוריה:חברות האגודה המלכותית לספרות
קטגוריה:סופרות בריטיות
קטגוריה:סופרים בריטים
קטגוריה:סופרות מתח ואימה בריטיות
קטגוריה:בריטיות שנולדו ב-1951
קטגוריה:בריטים שנולדו ב-1951
האל בליין

האל בליין (באנגלית: Hal Blaine; נולד בשם הארולד סימון בלסקי, 5 בפברואר 1929 - 11 במרץ 2019) היה מתופף יהודי אמריקאי, ועל פי הטענה נטל חלק ביותר מ-35,000 הקלטות ו-6,000 סינגלים. הוא ניגן ב-40 להיטים שהגיעו למקום הראשון במצעדים, בשירים של אמנים פופולריים כלהקת הבירדס, פרנק סינטרה ואחרים. כן השתתף בהקלטת פסקולים לסרטים ולתוכניות טלוויזיה. הוא ניגן ג'אז וביג בנד, והתמחה ברוק אנד רול.

== חייו והקריירה שלו ==
בליין נולד במסצ'וסטס להורים יהודים (מאיר ורוז בלסקי), החל לנגן בתופים כילד, ועבר עם משפחתו לקליפורניה בשנת 1943. ב-1944 היה אחד הניצולים מן השריפה באוהל הקרקס בהרטפורד, אסון שגבה את חייהם של 167 בני אדם.

בראשית דרכו המקצועית ניגן במועדונים בשיקגו והיה חלק מתזמורתו של קאונט בייסי. בשנות החמישים הרבה לנגן באולפן, ובשונה מנגני ג'אז רבים נהנה לנגן גם רוק אנד רול. באותה תקופה הפך לחלק מלהקת נגני האולפן של פיל ספקטור - The Wrecking Crew.

משנות השמונים ירד נפח עבודתו, כשמחשבים תפסו את מקומם של נגני אולפן ומפיקים נטו להעדיף מוזיקאים צעירים. בליין המשיך לעבוד בהקלטת מוזיקה לפרסומות, ולאחר שנקלע למצוקה כלכלית בעקבות גירושיו אף עבד כמאבטח.

בליין נפטר בקליפורניה ב-11 במרץ 2019. הודעות השתתפות בצער המשפחה פורסמו, בין היתר, על ידי רינגו סטאר, בריאן וילסון ורוני ספקטור.

== מורשת והכרה ==
בליין נחשב לנגן פורה, ולפי הערכתו שלו ניגן ביותר מ-35,000 הקלטות. בין היתר ניגן בשירים הבאים:
* "Be My Baby" של The Ronettes
* "Good Vibrations" ו-"I Get Around" של The Beach Boys
* "גברת רובינסון" ו"גשר על מים סוערים" של סיימון וגרפונקל
* "My Love" של פטולה קלארק
* "These Boots Are Made For Walking" של ננסי סינטרה
* "Monday Monday" של האמהות והאבות
* "" ו-"Top of the World" של הקרפנטרז
* "שירה של אנני" של ג'ון דנוור
* "מר טמבורין" של הבירדס
* "MacArthur Park" של ריצ'רד האריס

בשנים 1966 - 1971 ניגן בליין בשישה אלבומים רצופים שזכו בפרס אלבום השנה בטקס פרסי הגראמי.

בקולנוע גולמה דמותו של בליין על ידי ג'וני סניד בסרט "Love & Mercy", הביוגרפיה של בריאן וילסון מהביץ' בויז (2014).

בשנת 2000 נרשם בהיכל התהילה של הרוק אנד רול ובשנת 2018 קיבל פרס גראמי למפעל חיים.

==קישורים חיצוניים==
* 

==הערות שוליים==

קטגוריה:חברי היכל התהילה של הרוק אנד רול
קטגוריה:מוזיקאים יהודים אמריקאים
קטגוריה:מתופפים אמריקאים
קטגוריה:מתופפים יהודים
קטגוריה:אמריקאים שנולדו ב-1929
קטגוריה:אמריקאים שנפטרו ב-2019
פלאופרופיתקוס

פלאופרופיתקוס (שם מדעי: Palaeopropithecus; משמעות השם: "סיפאקה קדומה") הוא סוג של למור נכחד אשר חי במדגסקר ונכחד בעת האחרונה סביב שנת 1,500 לספירה. למור זה היה גדול בהרבה מכל למור חי והיה קרובו של הלמור הענק מאותו אזור. בסוג זה היו 3 מינים.

למור נכחד זה היה בעל זרועות ארוכות, רגליים קצרות, חוטם מוארך כמו של למור קטה ועיניים חוטם ואוזניים שמוקמו בקצה הגולגולת, מה שבעבר גרם לחוקרים לחשוב שהלמור היה יצור מיימי. בהמשך הניחו שחי בין ענפי העצים כמו עצלן מודרני ומכאן שמו העממי: למור עצלן.

הלמור הנכחד היה גדול בהרבה מכל למור חי והגיע למשקל 40-60 ק"ג. במראהו הוא הזכיר את הסיפקות והיה על פי מבנה שיניו ולסתותיו אוכל עלים שהיה בעל לסתות קשיחות מספיק למחוץ אגוזים וקליפות קשות. אולי הוא גיוון במזונות נוספים כמו הלמורים החיים. עם זרועותיו הרחבות הוא יכל לנוע בין הענפים כמו עצלן מבלי לרדת לקרקע.

למור זה נכחד בין שנת 1,300-1,600 מסיבות לא ברורות בדומה לקרוביו הענקיים. הוא כנראה נכחד כשהאדם הגיע לאי וצד את בשרו. הלמור המגושם היה חסר ישע על הקרקע והיה טרף קל וגם היה מתרבה באיטיות. עצמות של כמה למורים נראים שנפצעו מחפץ קשה, אולי נשק אנושי. בנוסף האדם אולי התחרה איתו על מזון, אתרי מחיה או שתייה והשמדה של שטחי מחייתו גררה את הלמור להכחדה.

עם זאת לקח זמן מה בין הגעת האדם לאי מדגסקר עד להכחדה המוחלטת של הלמור שחלה בעת האחרונה.

==קישורים חיצוניים==

קטגוריה:בעלי חיים שתוארו ב-1899
קטגוריה:טקסונים שתוארו בידי גיום גרנדידייה
קטגוריה:למורי עצלן
קטגוריה:מגה-פאונה נכחדת של אפריקה
קטגוריה:מאובני טקסונים שתוארו ב-1899
למורי עצלן

למורי עצלן (שם מדעי: Palaeopropithecidae) היא משפחה של למורים נכחדים אשר חיו באי מדגסקר עד העת האחרונה. בגודלם הם היו גדולים יותר מכל מין של למור מודרני והגדול שבהם - למור ענק היה גדול כמו גורילה ועלה על 240 ק"ג. קרוביה של משפחה זו הם למורי הקוף (Archaeolemuridae) הנכחדים והאינדריים, הגדולים בלמורים החיים.

למורים אלה קיבלו את שמם עקב מבנה גופם שהזכיר עצלן מודרני, אם כי אין קרבה ביניהם. הם היו בעלי זרועות ארוכות, רגליים אחוריות קצרות וכמעט ללא זנב. מבנה הלסתות מעיד שהיו צמחוניים שהתבססו על עלים ואגוזים או קליפות קשות אותם פיצחו עם לסתותיהם. למעט הלמור הענק הם היו מגושמים מאוד על הקרקע ונעו בין ענפי העצים.

כל המינים נכחדו בעת האחרונה סביב שנת 500-1,500 שנה לספירה. לא ברור מה הסיבה המדויקת, אך ייתכן מאוד שהיא קשורה להגעת האדם למדגסקר ולהשמדת הסביבה שבה חיו.

==סוגים==
* למור ענק (Archaeoindris)
* באבאקוטיה (Babakotia)
* Mesopropithecus
* פלאופרופיתקוס (Palaeopropithecus)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
פוסה ענקית

פוסה ענקית (שם מדעי: Cryptoprocta spelea) הוא מין טורף נכחד מהמשפחה טורפי מדגסקר אשר חי באי מדגסקר שבאוקיינוס ההודי ונכחד בעת החדשה. קרובו היחיד לסוג פוסה הוא המין פוסה (Cryptoprocta ferox) החי במדגסקר והוא הטורף הגדול ביותר בה. נמצאו תת-מאובנים שלו במערב, צפון ובדרום--מרכז מדגסקר. המין תואר בשנת 1902 בידי החוקר הצרפתי גוליאם גרנדידייר. משמעות שם המין: "spelea" הוא "מערה", עקב התגלות המאובנים במערת אנקזואדו (Ankazoabo Cave), בדרום מדגסקר.
== מאפיינים ==
הפוסה הענקית היה טורף גדול שהזכיר במראהו נמייה ענקית חומה אך הוא השתייך למשפחה שונה. הוא היה דומה מאוד למין הקיים אך היה גדול יותר והגיע על פי הערכות לאורך 2 מטר, בהתחשב באורך עצם הירך הארוכה שלו ולמשקל 17-20 ק"ג, גדול מכל מין של טורף מדגסקר. הפוסה היה בעל שיניים מחודדות בעלות ניבים גדולים ובעל שרירים גדולים מאוד. ככל הנראה הוא היה מטפס עצים מוצלח.

טורף זה חי בפאונה נכחדת שכללה עופות ענק, למורים בגודל גורילות, טנרקיים והיפופוטמים גמדיים שכנראה שימשו בחלקם מזון לטורף הגדול. עם זאת הוא נכחד כתוצאה מהגעת האדם והפגיעה בבתי גידולו סביב שנת 500 לספירה. לא נתגלו עדויות לכך שחי לצד קרובו בזמן כלשהו.

==קישורים חיצוניים==

== הערות שוליים ==

קטגוריה:בעלי חיים שתוארו ב-1902
קטגוריה:טקסונים שתוארו בידי גיום גרנדידייה
קטגוריה:טורפי מדגסקר
קטגוריה:בעלי חיים שנכחדו ממדגסקר
קטגוריה:אפריקה: יונקים שנכחדו
פוסה (טורף מדגסקר)

פוסה (שם מדעי: Cryptoprocta) הוא סוג של טורף מהמשפחה טורפי מדגסקר בו 2 מינים אך אחד מהם נכחד. 2 המינים היו אנדמיים לאי מדגסקר המבודד שמזרח לאפריקה. במראם הם מזכירים נמיות גדולות וחומות אך אינם קרובים אליהם אלא ייחודיים לטורפים של מדגסקר.

אלה היו טורפי-העל שעל האי והם ניזונים ממיני למורים, עופות וזוחלים שהם לוכדים בציד על הקרקע ואף בין העצים בזינוקים מפתיעים. הם מגיעים לאורך של 150 ס"מ ולמשקל של 5–8 ק"ג. המין הנכחד היה גדול עוד יותר והגיע לאורך 2 מטרים ולמשקל 17 ק"ג.

===מינים===
* פוסה ענקית (Cryptoprocta spelea) - נכחד
* פוסה (Cryptoprocta ferox)

==קישורים חיצוניים==

קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד טרנר בנט
קטגוריה:טורפי מדגסקר
אלעזר הכהן הגדול

אלעזר היה כהן גדול יהודי (260 - 245 לפנה"ס) בימי בית שני. הוא היה בנו של חוניו הראשון ואחיו של שמעון הראשון.

אלעזר היה הכהן הגדול המעורב בתקשורת עם תלמי השני שנדונה באיגרת אריסטיאס. על פי האיגרת, שלח אלעזר שבעים ושניים זקנים יהודים, שישה מכל שבט משבטי ישראל, אל האי פארוס על מנת לספק לספריית אלכסנדריה תרגום יווני לתורה, המכונה גם תרגום השבעים.

יורש מקומו היה דודו מנשה.

== ראו גם ==
* כהן גדול (כולל רשימת הכהנים הגדולים לישראל)

== הערות שוליים ==

{| class="wikitable succession-box" id="34" style="margin:0.5em auto; font-size:95%;clear:both;"
|-
! colspan="3" id="37" style="border-top: 5px solid #FABE60;" |תארים יהודיים
|- style="text-align:center;"
| rowspan="1" style="width:30%;" | קודמו בתפקיד:<br /> <span style="font-weight: bold">שמעון הראשון</span>
| rowspan="1" style="width: 40%; text-align: center;" |כהן גדול <br /> אמצע המאה ה־3 לפנה"ס
| rowspan="1" style="width: 30%; text-align: center;" | יורש התפקיד:<br /> מנשה דודו
|}

קטגוריה:כהנים בתקופת בית שני
קטגוריה:דפים עם תרגומים שלא נסקרו
קטגוריה:יהודי המאה השלישית לפנה"ס
מנשה הכהן הגדול

מנשה היה כוהן גדול יהודי (245 - 240 לפנה"ס) בימי בית שני. הוא היה בנו של ידוע הכהן ואחיו של חוניו הראשון.<ref name="Hjelm2000"></ref>

שימש ככהן גדול לאחר אחיינו אלעזר. יורשו בתפקיד היה בנו של אחיינו שמעון, חוניו השני.<ref name="Spence2010"></ref>

== ראו גם ==
* כהן גדול

== הערות שוליים ==

{| class="wikitable succession-box" id="23" style="margin:0.5em auto; font-size:95%;clear:both;"
|-
! colspan="3" id="26" style="border-top: 5px solid #FABE60;" |תארים יהודיים
|- style="text-align:center;"
| rowspan="1" style="width:30%;" | קודמו בתפקיד:
אלעזר הכהן
| rowspan="1" style="width: 40%; text-align: center;" | כהן גדול
אמצע המאה ה־3 לפנה"ס
| rowspan="1" style="width: 30%; text-align: center;" | יורשו בתפקיד:
חוניו השני
|}

קטגוריה:כהנים גדולים
קטגוריה:דפים עם תרגומים שלא נסקרו
קטגוריה:יהודי המאה השלישית לפנה"ס
Remixed & Revisited

Remixed & Revisited הוא אלבום הרמיקס השני של הזמרת-יוצרת האמריקאית מדונה (הוא נחשב גם לאלבום אוסף ומיני-אלבום). האלבום יצא לאור ב-24 בנובמבר 2003, על ידי חברות התקליטים האחים וורנר ומאבריק רקורדס.

אלבום הרמיקס הגיע אל המקום ה-115 במצעד הבילבורד 200.

== רקע ==
האלבום מכיל חמישה רמיקסים מתוך אלבומה American Life, ההופעה החיה שלה ושל הזמרות בריטני ספירס, כריסטינה אגילרה ומיסי אליוט מתוך טקס פרסי הווידאו קליפים של MTV לשנת 2003 (ההופעה אשר הסתיימה בנשיקה הידועה של ספירס ואגילרה עם מדונה), ושיר חדש שלמעשה הוקלט בעבר, אך לעולם לא ראה אור; "Your Honesty".

הרמיקס האחרון באלבום הוא למעשה מיזוג בין שני שירים; השיר "Hollywood" מתוך American Life, והשיר "Into the Groove" מתוך המהדורה המחודשת של אלבומה השני Like a Virgin, שיצא לאור בשנת 1984.

== ביקורת ==
האלבום קיבל ביקורות מעורבות מהמבקרים וזכה להצלחה פחותה מזו של אלבום הרמיקסים הקודם של מדונה, You Can Dance. עם יציאתו הגיע האלבום למקום ה-115 בלבד בארצות הברית, ולרוב מצעדי העולם כלל לא הצליח להיכנס.

האלבום היה האלבום האחרון שהזמרת הוציאה תחת חברת התקליטים מבריק רקורדס.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2003
קטגוריה:אלבומי רמיקס מ-2003
קטגוריה:מיני-אלבומים מ-2003
קטגוריה:אלבומי אוסף של מדונה
קטגוריה:אלבומי רמיקס של מדונה
קטגוריה:מיני-אלבומים של מדונה
קטגוריה:אלבומי רמיקס באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי מירווה אחמדזאי
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
ביקאבראן

ביקאבראן (בהונגרית: Bükkábrány ביידיש אברעהאם) הוא כפר במחוז בורשוד-אבאוי-זמפלן שבצפון מזרח הונגריה. הכפר נוסד ב-1949 כתוצאה מאיחוד שני הכפרים אלשואבראן (Alsóábrány) ופלשאבראן (Felsőábrány).

==היהודים בכפר==

בשני הכפרים - אלשואבראן ופלשאבראן - חיו יהודים החל מתחילת המאה ה-19 ועד לשנות ה-50 של המאה העשרים.
הטבלה להלן מראה את השינויים במספר היהודים לאורך השנים בשטח הנוכחי של הכפר
{| class="wikitable"
! שנה
!יהודים
!כלל האוכלוסייה
|-
|1840
|340
|
|-
|1880
|130
|994
|-
|1890
|118
|1127
|-
|1900
|113
|1127
|-
|1910
|86
|1259
|-
|1920
|57
|1346
|-
|1930
|64
|1555
|-
|1941
|61
|1605
|-
|1949
|7
|1672
|-
|}

==קישורים חיצוניים==

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה